stanford-oval/wikipedia huggingface dataset:
สนามกีฬาซิตีออฟแมนเชสเตอร์
การตอบรับ

| ฤดูกาล | ความจุสนาม | ผู้เข้าชมเฉลี่ย |  % ของความจุ | อันดับในพรีเมียร์ลีก |
| --- | --- | --- | --- | --- |
| 2011–12 | 47,805 | 47,028* | 98.3%* | อันดับ 4 สูงสุด เก็บถาวร 2012-02-05 ที่ เวย์แบ็กแมชชีน |
| 2010–11 | 47,726 | 45,880 | 96.1% | อันดับ 4 สูงสุด เก็บถาวร 2011-12-11 ที่ เวย์แบ็กแมชชีน |
| 2009–10 | 47,726 | 45,512 | 95.4% | อันดับ 3 สูงสุด เก็บถาวร 2012-10-24 ที่ เวย์แบ็กแมชชีน |
| 2008–09 | 47,726 | 42,900 | 89.9% | อันดับ 5 สูงสุด เก็บถาวร 2012-10-24 ที่ เวย์แบ็กแมชชีน |
| 2007–08 | 47,726 | 42,126 | 88.3% | อันดับ 6 สูงสุด เก็บถาวร 2012-10-24 ที่ เวย์แบ็กแมชชีน |
| 2006–07 | 47,726 | 39,997 | 83.8% | อันดับ 6 สูงสุด เก็บถาวร 2012-10-24 ที่ เวย์แบ็กแมชชีน |
| 2005–06 | 47,726 | 42,856 | 89.8% | อันดับ 4 สูงสุด เก็บถาวร 2012-10-24 ที่ เวย์แบ็กแมชชีน |
| 2004–05 | 47,726 | 45,192 | 94.7% | อันดับ 4 สูงสุด เก็บถาวร 2012-10-24 ที่ เวย์แบ็กแมชชีน |
| 2003–04 | 47,726 | 46,834 | 98.1% | อันดับ 4 สูงสุด เก็บถาวร 2012-10-24 ที่ เวย์แบ็กแมชชีน |
* จากการแข่งขัน 13 นัดในฤดูกาล (ราว 33%) ของฤดูกาลปัจจุบัน
ในการแข่งขันกีฬาเครือจักรภพ 2002 คาดว่าประสบความสำเร็จอย่างมาก และสนามกีฬาได้รับเสียงวิจารณ์ด้านบวก ในเรื่องบรรยากาศและการออกแบบสถาปัตยกรรม สนามได้รับหลายรางวัลด้านการออกแบบ รวมถึงรางวัลจาก สมาคมสถาปนิกอังกฤษ ปี ค.ศ. 2004 ประเภทการออกแบบทั่วไป สำหรับการออกแบบอาคาร และในปี ค.ศ. 2003 ได้รับรางวัลสถาบันวิศวกรโครงสร้าง สาขารางวัลโครงสร้างพิเศษ
ส่วนการตอบรับจากผู้สนับสนุนทีมแมนเชสเตอร์ซิตี แบ่งออกเป็น 2 ขั้ว ด้านหนึ่งไม่เต็มใจจากการย้ายมาจากเมนโรด เพราะมีกิตติศัพท์ว่าเป็นหนึ่งในสนามฟุตบอลอังกฤษที่มีบรรยากาศดีที่สุด ในขณะที่อีกด้านหนึ่งแสดงความสนใจในเรื่องสนามที่ใหญ่กว่าและได้ย้ายกลับไปแมนเชสเตอร์ตะวันออก ที่ซึ่งสโมสรก่อตั้งขึ้น ปัจจุบันสโมสรอ้างว่าขายบัตรเข้าตลอดฤดูกาลได้ 33,000 ใบ ในแต่ละฤดูกาล ซึ่งมากกว่าจำนวนจุสูงสุดของเมนโรด
จากการสำรวจในพรีเมียร์ลีกปี ค.ศ. 2007 พบว่าแฟนฟุตบอลเห็นว่าสนามแห่งนี้มีความสวยงามเป็นอันดับ 2 ในพรีเมียร์ลีก รองจากสนามเอมิเรตส์สเตเดียม ขณะเดียวกับแฟนของทีมคู่แข่งต่างให้ความเห็นด้านบวก โดยให้เป็นรองจากโอลด์แทรฟฟอร์ด จากการสำรวจในปี ค.ศ. 2005 ในหัวข้อสนามที่ชื่นชอบที่สุดในสหราชอาณาจักร ในปี ค.ศ. 2010 เป็นอันดับ 3 ของสนามที่มีการเยี่ยมชมจากต่างประเทศมากที่สุดรองจากโอลด์แทรฟฟอร์ดและแอนฟีลด์
ในช่วงปีแรก แมนเชสเตอร์ซิตีประสบกับความหนักใจกับบรรยากาศที่แย่ จากปัญหาของสนามสมัยใหม่เมื่อเปรียบเทียบกับสนามดั้งเดิมอย่างเมนโรด ในปี ค.ศ. 2007 จากการสำรวจผู้สนับสนุนแมนเชสเตอร์ซิตีในพรีเมียร์ลีก ให้คะแนนสนามว่ามีบรรยากาศแย่ที่สุดในลีกเป็นอันดับ 2 แต่ต่อมาก็พัฒนาบรรยากาศของสนามเรื่อยมา
การพัฒนาในปัจจุบัน

สภาเทศบาลเมืองแมนเชสเตอร์เป็นเจ้าของสนามกีฬาโดยสโมสรฟุตบอลได้เช่าสนามกีฬา จนเมื่อปี ค.ศ. 2008 หลังจากที่เปลี่ยนเจ้าของ สโมสรแห่งนี้อันเป็นสโมสรที่ร่ำรวยที่สุดในโลก ก็ได้พิจารณาข้อเสนอการซื้อสนามกีฬาแห่งนี้โดยทันที แมนเชสเตอร์ซิตีได้เซ็นสัญญาตกลงกับสภาเทศบาลฯ เมื่อเดือนมีนาคม ค.ศ. 2010 เป็นเงิน 1 พันล้านปอนด์ในการพัฒนาสนามแห่งนี้ โดยมีสถาปนิกคือ ราฟาเอล บีโญลย์
ในช่วงปิดฤดูกาล 2010 ได้มีการบูรณะพื้นสนามฟุตบอลและพื้นที่อำนวยความสะดวกด้วยเงิน 1 ล้านปอนด์ โดยยังสามารถหารายได้เข้าสโมสรได้ โดยยอมให้มีการจัดคอนเสิร์ตหรืองานต่าง ๆ ที่ไม่เกิดความเสียหายต่อสนาม ในเดือนตุลาคม ค.ศ. 2010 แมนเชสเตอร์ซิตีได้กลับมาต่อรองสัญญาเช่าของสนาม โดยจ่ายให้สภาเทศบาลฯ เป็นจำนวน 3 ล้านปอนด์ต่อปี โดยก่อนหน้านี้จะจ่ายเพียงรายได้ครึ่งหนึ่งของค่าบัตรเข้า ในนัดที่มีผู้ชมมากกว่า 35,000 คน ข้อตกลงใหม่นี้เป็นส่วนหนึ่งของการเช่าเดิมที่จะมีการพิจารณาค่าเช่าทุก 5 ปี และมีแนวโน้มว่าจะสภาเทศบาลฯ จะมีรายได้เพิ่มขึ้นราว 1 ล้านปอนด์ต่อปี จากสนามกีฬาแห่งนี้
ในฤดูกาลล่าสุดและก่อนหน้านี้ สโมสรได้ขายบัตรเข้าชมตลอดฤดูกาลจำนวน 36,000 ใบได้หมด และปัจจุบันยังหาหนทางที่จะเพิ่มความจุสนาม ข้อตกลงของสโมสรกับสภาเทศบาลฯ ในเดือนมีนาคม ค.ศ. 2010 อนุญาตให้พัฒนารอบสนามและขยับขยายสนามให้จุได้ 60,000 คน การเพิ่มความจุสนามสามารถทำได้โดยการเพิ่มที่นั่งชั้น 3 ทางอัฒจันทร์ทิศเหนือและใต้ ให้เท่ากับอัฒจันทร์ทิศตะวันออกและตะวันตก การขยับขยายสนามนี้เชื่อมโยงไปถึงคำพูดที่สโมสรเคยกล่าวไว้ว่า "การพัฒนาสมรรถภาพเป็นส่วนหนึ่งของการสนับสนุนการปฏิรูปแมนเชสเตอร์ตะวันออก"
ในเดือนกรกฎาคม ค.ศ. 2011 ได้มีการเปลี่ยนชื่อสนามมาเป็น สนามกีฬาอัลติฮัด (หรือเอทิฮัด) ตามชื่อผู้สนับสนุน คือ สายการบินอัลติฮัด แผนพัฒนาต่อมาคือได้เชื่อมต่อสนามเข้ากับมหาวิทยาลัยอัลติฮัด แผนพัฒนานี้เปิดเผยขึ้นในกลางเดือนกันยายน ค.ศ. 2011 สโมสรยังสร้างภาพลักษณ์สถาบันศึกษาของคนรุ่นใหม่นำสมัย และมีสิ่งอำนวยความสะดวกในการฝึกซ้อม โดยมีสนามกีฬาขนาดเล็กจุได้ 7,000 คน บริเวณพื้นที่ทิ้งร้างในสปอร์ตซิตี
การเดินทาง

สนามกีฬาตั้งอยู่ทางตะวันออกของศูนย์กลางเมืองแมนเชสเตอร์ สถานีรถไฟที่ใกล้ที่สุดคือ แอชเบอรีส์ ใช้เวลาเดิน 20 นาทีจากสนามกีฬา อย่างไรก็ตามการให้บริการมีอย่างจำกัด สถานีแมนเชสเตอร์พิกแคดิลลี ที่มีเส้นทางเดินรถไฟจากลอนดอน เบอร์มิงแฮม และเอดินบะระ ใช้เวลาเดินจากสนาม 30 นาที โดยมีป้ายไฟส่องสว่างตลอดทางเดิน ยังมีผู้ดูแลใกล้กับสนามอีกด้วย ส่วนสถานีอัลติฮัดแคมปัสเมโทรลิงก์ บนเส้นทางแมนเชสเตอร์เมโทรลิงก์ ใกล้กับทางเดินโจเมอร์เซอร์เวย์ จะเปิดให้บริการในฤดูกาล 2012–13
มีเส้นทางรถประจำทางหลายสายจากศูนย์กลางเมือง ที่จอดที่สปอร์ตซิตีหรือบริเวณใกล้เคียง โดยในนัดวันแข่งขันจะมีรถประจำทางพิเศษจากศูนย์กลางเมืองมายังสนามกีฬา สนามมีที่จอดรถ 2,000 คัน และอีก 8,000 คันในบริเวณใกล้เคียงที่ดำเนินงานโดยธุรกิจเอกชนท้องถิ่น และโรงเรียนที่เป็นพันธมิตรกับสโมสรฟุตบอล
การใช้งานด้านอื่น

ภายใต้สัญญาเช่า แมนเชสเตอร์ซิตีสามารถนำสนามมาใช้จัดงานอื่นที่นอกเหนือจากฟุตบอลได้ เช่น คอนเสิร์ต มวย และรักบี้
การใช้งานด้านอื่น > คอนเสิร์ต

นอกเหนือจากฟุตบอลแล้ว สนามยังใช้ในการจัดคอนเสิร์ตในบางโอกาส และเป็นหนึ่งในสถานที่จัดงานดนตรีที่ใหญ่ที่สุดในสหราชอาณาจักร โดยสามารถรองรับคนได้มากสุด 60,000 คน
| ฤดูร้อนปี | ศิลปิน |
| --- | --- |
2004: เรดฮ็อตชิลิเป็ปเปอร์ส
2005: โอเอซิส, ยูทู
2006: เทกแดต, บองโจวี
2007: จอร์จ ไมเคิล, ร็อด สจ๊วต
2008: ฟูไฟเตอร์ส, บองโจวี
2009   2010: ไม่มีการจัด – เนื่องจากคำนึงถึง   เรื่องการพังของพื้นสนามแข่ง
2011: เทกแดด
2012: โคลด์เพลย์, บรูซ สปริงส์ทีน
ถือเป็นสนามกีฬาที่ใหญ่ที่สุดที่ใช้ในการจัดคอนเสิร์ตในอังกฤษ ก่อนที่เวมบลีย์ใหม่จะสร้างขึ้น
คอนเสิร์ตแรกที่จัดขึ้นคือคอนเสิร์ตของเรดฮ็อตชิลิเป็ปเปอร์ส ร่วมด้วยเจมส์ บราวน์ในปี ค.ศ. 2004 คอนเสิร์ตของโอเอซิสที่จัดที่นี่ก็มีออกเป็นดีวีดี ในชื่อ Lord Don't Slow Me Down คอนเสิร์ตนี้ที่จัดในปี ค.ศ. 2005 มีผู้ชมสูงเป็นสถิติถึง 60,000 คน เทกแดดก็ออกดีวีดีคอนเสิร์ตที่แสดงที่นี่ในปี ค.ศ. 2006 ในชื่อชุด Take That: The Ultimate Tour
ส่วนศิลปินอื่นที่เคยมาเล่นที่สนามนี้ได้แก่ ยูทู, ร็อด สจ๊วต, ฟูไฟเตอร์ส, แมนิกสตรีตพรีชเชอร์ส, เดอะฟิวเจอร์เฮดส์, ซูกาเบบส์, บองโจวี, จอร์จ ไมเคิล และโซฟี เอลลิส-เบ็กซ์เตอร์
การจัดคอนเสิร์ตและมวยได้ทำลายพื้นสนามไป ในปี ค.ศ. 2008 หลังจบฤดูกาลได้มีการปรับปรุงพื้นสนาม และเมื่อนัดอุ่นเครื่องก่อนเปิดฤดูกาลเริ่มขึ้น สนามก็ไม่พร้อมจะเป็นสนามเหย้า ซึ่งสนามใช้จัดการแข่งขันยูฟ่าคัปนัดคัดเลือกรอบแรก จึงได้ไปจัดที่สนามกีฬาโอกเวลล์ของสโมสรฟุตบอลบาร์นสลีย์แทน
ในเดือนพฤษภาคม ค.ศ. 2010 สโมสรหารายได้ในการปรับปรุงสนามแข่งใหม่ และจึงได้มีการมาจัดคอนเสิร์ตในช่วงฤดูร้อนอีกครั้งในปี ค.ศ. 2011 โดยเทกแดดได้จัดคอนเสิร์ตเป็นเวลา 7 คืน มียอดขายตั๋วราว 400,000 ปอนด์
การใช้งานด้านอื่น > การแข่งขันฟุตบอลอื่น

ยูฟ่าจัดสนามนี้อยู่ในประเภท 4 นอกจากจะเป็นสนามเหย้าของสโมสรฟุตบอลแมนเชสเตอร์ซิตีแล้ว ยังเป็นสนามฟุตบอลลำดับที่ 50 ที่จัดการแข่งขันระดับนานาชาติในอังกฤษ โดยการแข่งขันระหว่างฟุตบอลทีมชาติอังกฤษกับฟุตบอลทีมชาติญี่ปุ่น เมื่อวันที่ 1 มิถุนายน ค.ศ. 2004 และในวันที่ 1 มิถุนายน ค.ศ. 2005 ยังจัดนัดเปิดยูฟ่าแชมเปียนชิปหญิงที่อังกฤษเป็นเจ้าภาพ สร้างสถิติมีผู้ชมเข้าชมมากที่สุดสำหรับการแข่งขันนี้ ด้วยจำนวนคน 29,092 คน นอกจากนั้นยังจัดการแข่งขันยูฟ่าคัปนัดตัดสินในปี ค.ศ. 2008 ที่สโมสรฟุตบอลเซนิตเซนต์ปีเตอส์เบิร์กชนะเรนเจอส์ 2–0
ในเดือนพฤษภาคม ค.ศ. 2011 สนามได้จัดการแข่งขันฟุตบอลคอนฟีเรนซ์เนชันนอล รอบเพลย์ออฟนัดตัดสินระหว่างสโมสรฟุตบอลวิมเบิลดันกับสวินดันทาวน์ โดยวิมเบิลดันสามารถเลื่อนชั้นสู่ฟุตบอลลีก ด้วยการยิงจุดโทษชนะลูตันทาวน์ไปได้ ยังมีการใช้สนามในการแข่งรอบเพลย์ออฟยูฟ่าแชมเปียนส์ลีกนัดตัดสิน ปี ค.ศ. 2011 แทนที่จัดที่เวมบลีย์ในวันเสาร์ที่ 28 พฤษภาคม ค.ศ. 2011 เนื่องจากทางยูฟ่าได้ได้กำหนดว่าสนามที่ใช้จัดแชมเปียนส์ลีกนัดตัดสินจะต้องไม่ใช้จัดการแข่งขันใดก่อนหน้านี้ 2 อาทิตย์
การใช้งานด้านอื่น > รักบี้ลีก

ในเดือนตุลาคม ค.ศ. 2004 สนามจัดการแข่งขันรักบี้ลีกนัดระหว่างประเทศระหว่างบริเตนใหญ่กับออสเตรเลีย ในรักบี้ลีกไตรเนชันส์ 2004 มีผู้เข้าชมเกือบ 40,000 คน สนามยังจะใช้ในการจัดเมจิกวีกเอนด์ ในวันที่ 26 และ 27 พฤษภาคม ค.ศ. 2012 ในการแข่งขันนี้มีทีม 14 ทีมจากซูเปอร์ลีกแข่งขันตลอดทั้งสุดสัปดาห์
การใช้งานด้านอื่น > มวย

ในวันที่ 24 พฤษภาคม ค.ศ. 2008 ริกกี้ แฮตตัน ผู้เกิดในสต็อกพอร์ต นักมวยเจ้าของแชมป์รุ่นซูเปอร์ไลท์เวททั้งจากสหพันธ์มวยนานาชาติและสมาคมมวยโลก ชนะควน ลัซกาโน ใช้ชื่อรายการแข่งขันว่า "แฮตตันส์โฮมคัมมิง" โดยมีผู้เข้าชม 56,337 คน สร้างสถิติผู้เข้าชมมากที่สุดของวงการมวยอังกฤษนับตั้งแต่หลังสงครามโลกครั้งที่สอง
คณะนิติศาสตร์ มหาวิทยาลัยราชภัฏมหาสารคาม

| --- | --- |
Faculty of Law, Rajabhat Maha Sarakham University

ชื่อย่อ: นต., FOL
สถาปนา: • พ.ศ. 2543 – โปรแกรมวิชานิติศาสตร์ คณะมนุษยศาสตร์และสังคมศาสตร์   • 19 มิถุนายน พ.ศ. 2552 - หลักสูตรสาขาวิชานิติศาสตร์ วิทยาลัยกฎหมายและการปกครอง   • 1 กรกฎาคม พ.ศ. 2557 – คณะนิติศาสตร์
คณบดี: อาจารย์ ดร.กริช สินธุศิริ
ที่อยู่: อาคารคณะนิติศาสตร์ (อาคาร 33) มหาวิทยาลัยราชภัฏมหาสารคาม เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม
สี:   สีชมพู
มาสคอต: ตราชู
เว็บไซต์: คณะนิติศาสตร์
คณะนิติศาสตร์ มหาวิทยาลัยราชภัฏมหาสารคาม เป็นส่วนงานประเภทคณะของมหาวิทยาลัยราชภัฏมหาสารคาม จัดตั้งขึ้นตามประกาศมหาวิทยาลัยราชภัฏมหาสารคาม เรื่องเปลี่ยนชื่อ "วิทยาลัยกฎหมายและการปกครอง" เป็น "คณะนิติศาสตร์" ลงวันที่ 5 มิถุนายน 2557 โดยให้มีผลเป็นคณะนิติศาสตร์ ตั้งแต่วันที่ 1 กรกฎาคม 2557 เป็นต้นไป  มีรากฐานมาจากภาควิชาเศรษฐศาสตร์และการเมือง คณะมนุษยศาสตร์และสังคมศาสตร์ ต่อมา พ.ศ. 2543 แยกจากภาควิชารัฐศาสตร์และนิติศาสตร์ คณะมนุษยศาสตร์และสังคมศาสตร์ มาเปิดสอนโดยเอกเทศเป็นโปรแกรมวิชานิติศาสตร์ คณะมนุษยศาสตร์และสังคมศาสตร์ ในปี พ.ศ. 2552 แยกจากคณะมนุษยศาสตร์และสังคมศาสตร์ จัดตั้งเป็นวิทยาลัยกฎหมายและการปกครอง ร่วมกับหลักสูตรสาขาวิชารัฐประศาสนศาสตร์และหลักสูตรสาขาวิชารัฐศาสตร์ โดยมีฐานะเป็น หลักสูตรสาขาวิชานิติศาสตร์ วิทยาลัยกฎหมายและการปกครอง และในวันที่ 1 กรกฎาคม พ.ศ. 2557 เปลี่ยนชื่อจากวิทยาลัยกฎหมายและการปกครอง เป็น คณะนิติศาสตร์ ปัจจุบัน เปิดสอนระดับปริญญาตรี
ประวัติ

คณะนิติศาสตร์ มหาวิทยาลัยราชภัฏมหาสารคามมีวิวัฒนาการสืบเนื่องมานับตั้งแต่ พ.ศ. 2538 กล่าวคือ วิทยาลัยครูมหาสารคามยกฐานะเป็นสถาบันราชภัฏมหาสารคาม จึงได้จัดตั้งภาควิชาเศรษฐศาสตร์และการเมือง คณะมนุษยศาสตร์และสังคมศาสตร์ขึ้น แต่ยังไม่ได้จัดการเรียนการสอนสาขานิติศาสตร์ ต่อมาภาควิชาเศรษฐศาสตร์และการเมืองได้เปิดสอนหลักสูตรนิติศาสตรบัณฑิต (นิติศาสตร์) เป็นรุ่นแรกในปี พ.ศ. 2543 หลังจากการการยกฐานะเป็นมหาวิทยาลัยราชภัฏมหาสารคามเมื่อปี พ.ศ. 2547 ได้มีการเปลี่ยนแปลงภายในคณะมนุษยศาสตร์และสังคมศาสตร์ขึ้น โดยได้ยุบภาควิชาเศรษฐศาสตร์และการเมืองจัดตั้งเป็น 2 โปรแกรมวิชา คือ โปรแกรมวิชารัฐประศาสนศาสตร์และโปรแกรมวิชานิติศาสตร์
ต่อมาเมื่อเดือนมีนาคม พ.ศ. 2552 หลักสูตรสาขาวิชานิติศาสตร์ร่วมกับหลักสูตรสาขาวิชารัฐประศาสนศาสตร์และหลักสูตรสาขาวิชารัฐศาสตร์ ซึ่งเป็นหลักสูตรวิชาชีพและกึ่งวิชาชีพได้ขอแยกจากคณะมนุษยศาสตร์และสังคมศาสตร์ เพื่อให้เกิดความคล่องตัวและมีประสิทธิภาพในการบริหารงาน รวมทั้งรองรับความเติบโตของหน่วยงาน จึงมีการรวมหลักสูตรสาขาวิชาทั้ง 3 หลักสูตรเพื่อยกฐานะขึ้นเป็นหน่วยงานภายใน เรียกว่า วิทยาลัยกฎหมายและการปกครอง มีฐานะเทียบเท่าคณะ ซึ่งได้รับการอนุมัติจัดตั้งขึ้นตั้งแต่วันที่ 18 มิถุนายน พ.ศ. 2552 โดยให้มีผลตั้งแต่วันที่ 19 มิถุนายน พ.ศ. 2552 ตามระเบียบมหาวิทยาลัยราชภัฏมหาสารคาม ว่าด้วย วิทยาลัยกฎหมายและการปกครอง พ.ศ. 2552
ต่อมาเมื่อวันที่ 1 กรกฎาคม พ.ศ. 2557 ได้เปลี่ยนชื่อ "วิทยาลัยกฎหมายและการปกครอง" เป็น "คณะนิติศาสตร์" ตามประกาศมหาวิทยาลัยราชภัฏมหาสารคาม เรื่องเปลี่ยนชื่อ "วิทยาลัยกฎหมายและการปกครอง" เป็น "คณะนิติศาสตร์" ลงวันที่ 5 มิถุนายน 2557 โดยให้มีผลเป็นคณะนิติศาสตร์ ตั้งแต่วันที่ 1 กรกฎาคม 2557 เป็นต้นไป และสภามหาวิทยาลัยราชภัฏมหาสารคามได้ตราข้อบังคับมหาวิทยาลัยราชภัฏมหาสารคาม ว่าด้วย คณะนิติศาสตร์ พ.ศ. 2557 เมื่อวันที่ 5 มิถุนายน พ.ศ. 2557
ปัจจุบันคณะนิติศาสตร์ ตั้งอยู่อาคารคณะนิติศาสตร์ (อาคาร 33) มหาวิทยาลัยราชภัฏมหาสารคาม
สัญลักษณ์

สัญลักษณ์ประจำคณะ
ตราชู หมายถึง ความรับผิดชอบในการผดุงความยุติธรรมให้สถิตเสถียร สม่ำเสมอ ไม่เอนเอียงไปข้างฝ่ายใดด้วยอคติ รูปตราชูจึงเป็นเครื่องหมายที่ยอมรับกันโดยทั่วไป ในการนำมาประกอบตราชูแห่งความยุติธรรม
สีประจำคณะ
สีชมพู
ต้นไม้/ดอกไม้ประจำคณะ
ต้นชมพูพันธุ์ทิพย์/ดอกชมพูพันธุ์ทิพย์
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรนิติศาสตรบัณฑิต (น.บ.)  สาขาวิชานิติศาสตร์ (ภาคปกติ)  สาขาวิชานิติศาสตร์ (ภาคสมทบ, ภาค กศ.บป.) |  หลักสูตรนิติศาสตรมหาบัณฑิต (น.ม.)  ยังไม่เปิดการเรียนการสอน |  หลักสูตรนิติศาสตรดุษฎีบัณฑิต (น.ด.)  ยังไม่เปิดการเรียนการสอน |
การรับรองคุณภาพการศึกษา

คณะนิติศาสตร์ มหาวิทยาลัยราชภัฏมหาสารคามได้ผ่านการรับรองคุณภาพและมาตรฐานการศึกษาจากองค์กรวิชาชีพต่าง ๆ ได้แก่
1. สำนักอบรมศึกษากฎหมายแห่งเนติบัณฑิตยสภา
2. สภาทนายความ (ประเทศไทย)
3. สำนักงานคณะกรรมการการอุดมศึกษา (สกอ.)
4. สำนักงานคณะกรรมการข้าราชการพลเรือน (กพ.)
ทำเนียบคณบดี

| 0 | 1 | 2 |
| --- | --- | --- |
ทำเนียบคณบดีคณะนิติศาสตร์ มหาวิทยาลัยราชภัฏมหาสารคาม
|  ชื่อ |  ระยะเวลาอยู่ในตำแหน่ง |  หมายเหตุ  |
| 1. ผู้ช่วยศาสตราจารย์ ดร.วิทยา เจริญศิริ | 20 กรกฎาคม พ.ศ. 2557 –  19 กรกฎาคม พ.ศ. 2560 | - |
| 2. ผู้ช่วยศาสตราจารย์ ดร.กนกพร ทองสอดแสง | 20 กรกฎาคม พ.ศ. 2560 - 27 สิงหาคม พ.ศ. 2560 | ผู้รักษาราชการแทนคณบดี |
| 3. อาจารย์พิทักษ์ ธรรมะ | 28 สิงหาคม พ.ศ. 2560 - 2564 | - |
| 4. อาจารย์ ดร.กริช สินธุศิริ | 2564-ปัจจุบัน | - |

หมายเหตุ คำนำหน้านามของผู้ดำรงตำแหน่งคณบดีเป็นคำนำหน้านามตามตำแหน่งทางวิชาการในขณะรับตำแหน่ง
กิจกรรมและองค์กรนักศึกษา

องค์กรนักศึกษา
คณะนิติศาสตร์ มหาวิทยาลัยราชภัฏมหาสารคาม มีองค์กรนักศึกษา ดังนี้
1. สโมสรนักศึกษาคณะนิติศาสตร์ มหาวิทยาลัยราชภัฏมหาสารคาม
2. ชมรมนิติศาสตร์ มหาวิทยาลัยราชภัฏมหาสารคาม
กิจกรรมนักศึกษา
คณะนิติศาสตร์ มหาวิทยาลัยราชภัฏมหาสารคามมีกิจกรรมนักศึกษาที่โดดเด่น ดังนี้
1. วันรพี
2. วันต้นกล้านักกฎหมาย
3. พิธีไหว้ครูและพิธีมอบเข็มกลัดตราชูและเนคไท
4. กีฬาประเพณีสานสัมพันธ์นิติศาสตร์ มรม.-มมส.
5. กิจกรรมรับน้อง
6. ละครศาลจำลอง
7. กิจกรรมสืบสานประเพณีลอยกระทง
8. กีฬาน้องใหม่และกีฬาระหว่างคณะ
เกียรติประวัติ

ผู้สำเร็จการศึกษาเป็นนิติศาสตรบัณฑิต คณะนิติศาสตร์ มหาวิทยาลัยราชภัฏมหาสารคาม ได้แยกย้ายกันไปประกอบอาชีพต่าง ๆ กัน เป็นผู้พิพากษา อัยการ ทนายความ อาจารย์สอนวิชากฎหมาย ที่ปรึกษากฎหมาย นิติกร ข้าราชการตามกระทรวง ทบวง กรม ต่าง ๆ ประกอบอาชีพธุรกิจเอกชน ฯลฯ ได้สร้างผลงานและชื่อเสียงให้เป็นที่ปรากฏแก่วงการต่าง ๆ และยังเป็นบัณฑิตที่สำเร็จนิติศาสตรบัณฑิตของมหาวิทยาลัยราชภัฏแห่งแรก ที่สามารถสอบไล่ได้เป็นผู้ช่วยผู้พิพากษาศาลยุติธรรม จากมหาวิทยาลัยราชภัฏทั้ง 40 แห่งอีกด้วย
ศิษย์เก่าที่สร้างชื่อเสียงให้กับมหาวิทยาลัย
1. นายกฤษณ์ ภูตลาดขาม สอบผ่านการคัดเลือกเป็นข้าราชการตุลาการศาลยุติธรรม ตำแหน่ง ผู้ช่วยผู้พิพากษา (ป.กศ.ทนายความ ลำดับที่ 1)
2. นายฉลาด ทานาวิน สอบผ่านการคัดเลือกเป็นข้าราชการตุลาการศาลยุติธรรม ตำแหน่ง ผู้ช่วยผู้พิพากษา (เนติบัณฑิตไทย ลำดับที่ 9 สมัย 59)
3.  นายสุริยันต์ หงสาคู สอบผ่านการคัดเลือกเป็นข้าราชการตุลาการศาลยุติธรรม ตำแหน่ง ผู้ช่วยผู้พิพากษา
4.  นายวัชรากร ฉันทะ สอบผ่านการคัดเลือกเป็นข้าราชการตุลาการศาลปกครอง ในตำแหน่ง ตุลาการประจำศาลปกครองชั้นต้น
5. ว่าที่ร้อยตรี ปรีชา สีแสง สอบผ่านการคัดเลือกเป็นข้าราชการตุลาการศาลปกครอง ในตำแหน่ง ตุลาการประจำศาลปกครองชั้นต้น
6. พันเอก ชาญณรงค์  มุ่งชู ดำรงตำแหน่ง ตุลาการพระธรรมนูญ ฝ่ายศาลมณฑลทหาร (ศาลทหาร)
7. ร้อยตำรวจตรี ทัศน์ทวี  ยอดทหาร  สอบผ่านการคัดเลือกเป็นข้าราชการอัยการ ในตำแหน่ง อัยการผู้ช่วย
8. นายเจษฎากร สุระอุดร  สอบผ่านการคัดเลือกเป็นข้าราชการอัยการในตำแหน่ง อัยการผู้ช่วย (นิติศาสตรบัณฑิต เกียรตินิยม อันดับ 2)
9. นายสุรสิต  โสมาภา สอบผ่านการคัดเลือกเป็นข้าราชการอัยการในตำแหน่ง อัยการผู้ช่วย
10. นายจิรศักดิ์ เอี่ยมดิลก  ประธานสภาทนายความจังหวัดมหาสารคาม พ.ศ. 2565-2568
11. นายสุรชัย นนสีลาด สมาชิกสภาองค์การบริหารส่วนจังหวัดมหาสารคาม  พ.ศ. 2564- 2568
ดูเพิ่ม

รายชื่อคณะนิติศาสตร์ในประเทศไทย
มหาวิทยาลัยราชภัฏมหาสารคาม
แหล่งข้อมูลอื่น

มหาวิทยาลัยราชภัฏมหาสารคาม เก็บถาวร 2021-08-11 ที่ เวย์แบ็กแมชชีน
คริสตจักรออร์ทอดอกซ์โรมาเนีย

| คริสต์จักรออร์ทอดอกซ์โรมาเนีย |
| --- | --- |
Biserica Ortodoxă Română
อาสนวิหารราชาคณะโรมาเนีย บูคาเรสต์
อักษรย่อ: ROC (ในภาษาอังกฤษ) BOR (ในภาษาโรมาเนีย)
ประเภท: คริสต์ศาสนาตะวันออก
กลุ่ม: อีสเทิร์นออร์ทอดอกซ์
คัมภีร์: เซปทัวจินต์, พันธสัญญาใหม่
เทววิทยา: เทววิทยาอีสเทิร์นออร์ทอดอกซ์
แผนการปกครอง: อีพิสคัพพอล
ไพรเมต: แม่แบบ:Incumbent Patriarch of Romania, อัครบิดรแห่งโรมาเนียทั้งปวง
บิชอป: 53
บาทหลวง: 15,068
Distinct fellowships: วิคาริเอตออร์ทอดอกซ์ยูเครน, กองทัพแห่งองค์พระผู้เป็นเจ้า และ มุขมณฑลกยิวลา
แพริช: 15,717
สงฆ์: บุรุษ 2,810 คน, สตรี 4,795 คน
อาราม: 359
สมาคม: อีสเทิร์นออร์ทอดอกซ์
ภาษา: ภาษาโรมาเนีย
พิธีกรรม: จารีตบีแซนทีน
ศูนย์กลาง: เดอาลูลมีตรอปอลีเอ บูคาเรสต์
อาณาเขต: โรมาเนีย มอลโดวา
สิ่งในครอบครอง: ดาเกียเฟลิกซ์ (เซอร์เบีย) กยิวลา (ฮังการี) ยุโรปตะวันตกและใต้; เยอรมนี, ยุโรปเหนือและกลาง; อเมริกา;  ออสเตรเลียกับนิวซีแลนด์
ผู้ก่อตั้ง: (ในฐานะเมโตรโปลิสแห่งโรมาเนีย) นิฟอน รูสไซเลอ, กษัตริย์กาโรลที่หนึ่ง  (ในฐานะพระราชาคณะแห่งโรมาเนีย) มีรอน คริสเตอา, กษัตริย์เฟอร์ดินันด์ที่หนึ่ง
เอกราช: 1865
การยอมรับ: 25 เมษายน 1885 (เมโตรโปลิสปกครองตนเอง) 1925 (พระราชาคณะปกครองตนเอง)
ถูกกลืน: คริสต์จักรกรีกคาทอลิกโรมาเนีย (1948)
แยกออก: คริสต์จักรออร์ทอดอกซ์โรมาเนียปฏิทินเก่า (1925) คริสต์จักรอีวันเจลิกโรมาเนีย (1927) คริสต์จักรกรีกคาทอลิกโรมาเนีย (1990)
สมาชิก: 16,367,267 (ในโรมาเนีย); 720,000 ในมอลโดวา 11,203 ในสหรัฐ
สิ่งตีพิมพ์: Ziarul Lumina
เว็บไซต์ทางการ: patriarhia.ro
a. ^  เป็นที่โต้แย้งกันกับออร์ทอดอกซ์รัสเซีย
คริสต์จักรออร์ทอดอกซ์โรมาเนีย (อังกฤษ: Romanian Orthodox Church; ROC, โรมาเนีย: Biserica Ortodoxă Română; BOR) หรือ เขตอัครบิดรโรมาเนีย (Patriarchate of Romania) เป็นคริสตจักรในอีสเทิร์นออร์ทอดอกซ์ที่ปกครองตนเองในระดับคอมมูเนียนเต็ม และเป็นหนึ่งในเก้าเขตอัครบิดรของคริสต์จักรอีสเทินร์นออร์ทอดอกซ์ นับตั้งแต่ปี 1925 ไพรเมตแห่งคริสต์จักรมีสมณศักดิ์เป็นอัครบิดร เขตปกครองของคริสตจักรครอบคลุมประเทศโรมาเนียและมอลโดวา และมีมุขมณฑลเพิ่มเติมสำหรับชาวโรมาเนียในเซอร์เบีย และ ฮังการี รวมถึงชุมชนชาวโรมาเนียโพ้นทะเลในยุโรปกลาง และ ยุโรปตะวันตก, อเมริกาเหนือ และ โอเชียเนีย คริสต์จักรนี้เป็นคริสต์จักรอีสเทิร์นออร์ทอดอกซ์แห่งเดียวที่ใช้ภาษาของกลุ่มภาษาโรมานซ์ในพิธีกรรม
ประชากรส่วนใหญ่ของโรมาเนีย (16,367,267 คน หรือคิดเป็น 85.9% ตามสำมะโนประชากรปี 2011) และชาวมอลโดวาราว 720,000 คน เป็นคริสต์ชนในคริสตจักรนี้
แหล่งข้อมูลอื่น

Official website
Article on the Romanian Orthodox Church by Ronald Roberson on the CNEWA website
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ  เช็กเกีย
ราเม็งสึงารุ

สึงารุราเม็งของร้านราเม็งในเมืองอาโอโมริ
ราเม็งสึงารุ (ญี่ปุ่น: 津軽ラーメン; โรมาจิ: Tsugaru rāmen) บางทีก็ยังเรียกว่า โซบะสึงารุ (津軽そば) หรือ ราเม็งนิโบชิ (煮干ラーメン) เป็นราเม็งประเภทหนึ่งที่ทำจากน้ำดาชิอาหารทะเลพบได้ที่ร้านราเม็งในภูมิภาคสึงารุของจังหวัดอาโอโมริ
ประวัติศาสตร์

ว่ากันว่าต้นกำเนิดของราเมงในญี่ปุ่นมีมาตั้งแต่สมัยเมจิตอนปลาย และราเมงของจังหวัดอาโอโมริก็มีประวัติศาสตร์อันยาวนานเช่นกัน
กล่าวกันว่าราเม็ง (ใช้ชื่อว่า "ชินะโซบะ") ที่ร้านโซบะอิริชิเมะ (蕎麦屋入〆) ซึ่งก่อตั้งในปี 1909 ในเมืองอาโอโมริ เป็นเมนูยอดนิยมในช่วงประมาณปี 1930 นอกจากนี้ยังมีความเป็นไปได้ที่จะมีมานานแล้ว ภาพถ่ายเก่า ๆ ที่ถูกเก็บไว้โดยฮิโรยุกิ คากิซากิ เจ้าของรุ่นที่ห้าของร้านโซบะคากิซากิ (蕎麦屋柿崎) ซึ่งก่อตั้งในปี 1897 ยืนยันว่าร้านอาหารแห่งนี้เปิดให้บริการราเม็งตั้งแต่ช่วงต้นปี 1945
จ่าสลอเตอร์

| Sgt>  Slaughter |
| --- | --- |

ชื่อเกิด: Robert Remus
เกิด:  (1948-08-27) 27 สิงหาคม ค.ศ. 1948 (76 ปี) Detroit, Michigan, United States
ที่พัก: Burlington, North Carolina, United States
ประวัติมวยปล้ำอาชีพ
ชื่อบนสังเวียน: Bob Remus Bob Slaughter The Executioner Matt Burns Sgt. Slaughter Super Destroyer Mark II
ส่วนสูง: 6 ฟุต 4 นิ้ว (193 เซนติเมตร)
น้ำหนัก: 310 ปอนด์ (141 กิโลกรัม)
มาจาก: Parris Island, South Carolina
ฝึกหัดโดย: Verne Gagne
เปิดตัว: 1972
รีไทร์: 2014
รอเบิร์ต รีมัส (Robert Remus; เกิด 27 สิงหาคม ค.ศ. 1948) เป็นนักมวยปล้ำอาชีพกึ่งเกษียณอายุชาวอเมริกันที่รู้จักกันดีในสังเวียน WWE มีชื่อ จ่าสลอเตอร์ (Sgt. Slaughter) เป็นอดีตแชมป์ WWF 1 สมัย และได้เข้าสู่หอเกียรติยศดับเบิลยูดับเบิลยูอีประจำปี 2004
ผลงานแชมป์ความสำเร็จ

American Wrestling Association
AWA America's Championship (1 time)
AWA British Empire Heavyweight Championship (1 time)1
Central States Wrestling
NWA Central States Heavyweight Championship (3 times)
Maple Leaf Wrestling
NWA Canadian Heavyweight Championship (Toronto version) (1 time)
Mid-Atlantic Championship Wrestling
NWA United States Heavyweight Championship (2 times)
NWA World Tag Team Championship (Mid-Atlantic version) (1 time) - with Don Kernodle
National Wrestling Federation
NWF Americas Championship (1 time)
Northeast Championship Wrestling (Tom Janette)
NCW Heavyweight Championship (1 time)
NWA Tri-State
NWA United States Tag Team Championship (Tri-State version) (1 time) - with Buck Robley
Pro Wrestling Illustrated
PWI Most Inspirational Wrestler of the Year (1984)
PWI Most Hated Wrestler of the Year (1991)
PWI ranked him #36 of the 500 best singles wrestlers in the PWI 500 in 1991
PWI ranked him #29 of the 100 best tag teams of the "PWI Years" with Don Kernodle in 2003.
PWI ranked him #34 of the top 500 singles wrestlers of the "PWI Years" in 2003
World Wrestling Federation / World Wrestling Entertainment
WWF Championship (1 time)
WWE Hall of Fame (Class of 2004)
Wrestling Observer Newsletter awards
Match of the Year (1981) vs. Pat Patterson in an Alley Fight on May 21
Most Disgusting Promotional Tactic (1991) Iraqi sympathizer angle
Worst Feud of the Year (1985) vs. Boris Zhukov
Worst Feud of the Year (1991) vs. Hulk Hogan
แหล่งข้อมูลอื่น

เว็บไซต์ทางการ
จ่าสลอเตอร์ ที่ WWE.com
Sgt. Slaughter ที่อินเทอร์เน็ตมูวีเดตาเบส
Bio & Interview from SLAM! Wrestling[ลิงก์เสีย]
Sgt. Slaughter Debut on YouTube